Յոթերորդ անդամն էլ ես էի՝ Մերուժան Հովհաննիսյանը։ Ես միջնակարգ կրթությունը ստացել եմ Միկոյանի անվան դպրոցում։ Հայրս 1953թ․ վերջին ինձ տարավ եւ ընդունել տվեց Էջմիածնի Հոգեւոր ճեմարան։ 1954թ․ մինչեւ 1960թ․ ես ունկնդրի իրավունքով հաճախել եմ ճեմարան։ Ճեմարանում ուսանելու տարիներին ես ունկնդրել եմ Վազգեն Կաթողիկոսին։ Նա երեկոյան սերտողական դասից առաջ մեզ համար փիլիսոփայություն էր կարդում։ Մինչեւ Վազգեն Վեհափառի մեզ դասախոսելը, ես, հաճախելով ճեմարան, մինչեւ վերջ չէի էլ հասկանում, թե ուր եմ հաճախում։ Վեհափառի դասախոսությունները իմ ձեւավորման վրա վճռորոշ ազդեցություն են ունեցել։